Koyê Cûdîyî binê kontrolê serqorîcî Hazim Babatî de darî yenê birnayene. Her roje 450 ton darê ke biriyenê, kirişîyenê warê Tabûrê Leşkeran ê Besta.
Goreyê zanayîşanê ke çimeyanê cayîyayan ra ameyî girewtene Hazim Babat û birayê ci Kazim Babat nê darê birnayeyî hêrînayî. Yeno vatene ke Koyê Cûdîyî de pêro pîya 30 traktor û 70 karkerî gureyenê. Nê traktorî roje de çar rey 3 û nêm ton daranê birnayeyan kirişenê. Ame musayene ke Koyê Cûdîyî de her roje 400 ton darî yenê birnayene û kirişîyenê warê Tabûrê Leşkeran ê Besta yo ke mabênê Balveren û Şenoba de yo.
